เรื่องร้องเรียน (ต้นไม้,ถนน) วันที่ 2023-02-20 08:20:02 — แขวงลาดพร้าว เขตลาดพร้าว กรุงเทพมหานคร
20 กุมภาพันธ์ 2566
    เรื่อง ขอความอนุเคราะห์ตัดต้นไม้ขนาดใหญ่และขนย้ายรื้อถอนวัสดุอื่นๆออกจากบ้านไม่มีคนอยู่อาศัย
   เรียน  ท่านผู้ว่าราชการกรุงเทพมหานคร,เพื่อนท่านชัชชาติ ,ท่านณภัค เพ็งสุข สมาชิกสภากรุงเทพมหานคร ท่านสุภาพร ศรีศาสนวง์ ผู้อำนวยการเขตลาดพร้าว และ/หรือท่านผู้ที่เกี่ยวข้องทุกฝ่าย
    เนื่องด้วยบ้านร้างเลขที่21/84  ถนนร่มรื่นซอย.2 แยก7 ไม่มีคนอยู่อาศัยมาประมาณ10 ปี จนปัจจุบันมีต้นไม้ใหญ่จำนวน3 ต้น และภายในบริเวณบ้านมีเศษกิ่งไม้แห้งทับถมกันอยู่จำนวนมาก ซึ่งง่ายและสุ่มเสี่ยงเกิดอัคคีภัย และต้นไม้ใหญ่อาจโค่นล้มลงช่วงเกิดพายุฝน อันจะเกิดความสูญเสียต่อชีวิตและทรัพย์สินของพี่น้องประชาชนบริเวณดังกล่าว ประกอบกับที่อยู่อาศัยบริเวณนั้นเป็นบ้านทาวน์เฮ้าส์3ชั้นติดกันจำนวนหลายสิบหลัง ดังปรากฏตามภาพที่ส่งมานี้
    เพื่อป้องกันความสูญเสีย อันอาจจะเกิดขึ้นดังกราบเรียนมาข้างต้น หมู่บ้านร่มรื่น จึงขอความกรุณาท่านได้โปรดอนุเคราะห์ป้องกันความสูญเสียให้แก่พี่น้องประชาชนหมู่บ้านร่มรื่น และบริเวณใกล้เคียงกันขอท่านได้โปรดมีคำสั่งให้ผู้ที่เกี่ยวข้องทำการรื้อถอนตัดต้นไม้ใหญ่จำนวน 3 ต้น ขนย้ายเศษกิ่งไม้วัสดุอื่นๆออกไปจากบ้านร้างดังกล่าวด้วย
  หวังเป็นอย่างยิ่งว่า ท่านจะได้อนุเคราะห์หมู่บ้านร่มรื่น ดังเช่นทุกครั้งที่ได้ร้องขอต่อท่าน           
      ขอขอบพระคุณเป็นอย่างสูง มา ณ โอกาสนี้
         หมู่บ้านร่มรื่น